Campanya europea per suprimir el preavís obligatori de 2 dies que tenen les PMR per viatjar en tren - Di@ri de la Discapacitat
Campanya europea per suprimir el preavís obligatori de 2 dies que tenen les PMR per viatjar en tren
Renfe continua millorant l'accessibilitat de les seves estacions // Foto: Wikimèdia Commons
Renfe continua millorant l’accessibilitat de les seves estacions // Foto: Wikimèdia Commons
El Comitè Espanyol de Representants de Persones amb Discapacitat (CERMI) s’ha sumat a la campanya “Tots tenim dret a viatjar en tren” de la plataforma WeMove.eu en la que s’estan recollint signatures de la ciutadania europea per “garantir la igualtat d’oportunitats en el desplaçament de les persones amb discapacitat que necessiten assistència en el transport ferroviari”.
En aquest sentit, ha reclamat al Parlament Europeu que suprimeixi el preavís que han de fer les persones amb discapacitat si necessiten assistència per viatjar en tren en la Unió Europea.
Segons la normativa actual les persones amb mobilitat reduïda han d’avisar amb dos dies d’antelació per poder obtenir el suport que necessiten, fins i tot si es tracta de desplaçaments diaris, per la manca d’accessibilitat en moltes estacions i trens de la xarxa viària.
Aquesta circumstància obliga en moltes ocasions a buscar altres alternatives de desplaçament més contaminants i costoses, com poden ser el cotxe o l’avió.
La petició del WeMove.eu, que forma part del Foro Europeu de la Discapacitat (EDF), demana prescindir del termini de preavís de 2 dies perquè tothom rebi assistència i tingui el mateix dret a agafar un tren en qualsevol estació de la UE.
Article anterior‘Maravillosamente especial’, una cançó a favor de la inclusió de les persones amb síndrome de Down
Article següentCoronavirus… Una oportunitat de resiliència
Redacció/Fonts - 22 de maig de 2020 1
Videoconferència amb el conseller Chakir el Homrani // Foto: Volem Llars per Viure Representants de la plataforma ciutadana...